ประกาศคณะกรรมการกํากับตลาดทุนที่ ทจ. 43/2553เรื่อง การยื่นแบบแสดงรายการข้อมูลการเสนอขายหลักทรัพย์(ฉบับที่ 5) อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 69(11) และมาตรา 71(5) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ให้ยกเลิกความในหน้าแรกและหน้าที่ 2 ของแบบ 69-1 ท้ายประกาศคณะกรรมการกํากับตลาดทุน ที่ ทจ. 30/2551 เรื่อง การยื่นแบบแสดงรายการข้อมูลการเสนอขายหลักทรัพย์ ลงวันที่ 15 ธันวาคม พ.ศ. 2551 และให้ใช้ความในหน้าแรกและหน้าที่ 2 ของแบบ 69-1 ท้ายประกาศนี้แทนข้อ ๒ ให้ยกเลิกความในรายการที่ 1 รายละเอียดของหลักทรัพย์ที่เสนอขาย รายการที่ 2 ข้อจํากัดการโอนหลักทรัพย์ที่เสนอขาย และรายการที่ 3 ที่มาของการกําหนดราคาหลักทรัพย์ที่เสนอขาย ของส่วนที่ 3 ข้อมูลเกี่ยวกับการเสนอขายหลักทรัพย์ในแบบ 69-1 ท้ายประกาศคณะกรรมการกํากับตลาดทุน ที่ ทจ. 30/2551 เรื่อง การยื่นแบบแสดงรายการข้อมูลการเสนอขายหลักทรัพย์ ลงวันที่ 15 ธันวาคม พ.ศ. 2551 และให้ใช้ความต่อไปนี้แทน"1. รายละเอียดของหลักทรัพย์ที่เสนอขายในกรณีหลักทรัพย์ที่เสนอขายมีรายละเอียดอื่นที่สําคัญที่ควรอธิบายเพิ่มเติมจากข้อมูลในหน้าแรกเพื่อให้ผู้ลงทุนเข้าใจลักษณะของหลักทรัพย์ที่เสนอขาย ให้สรุปลักษณะสําคัญของหลักทรัพย์ที่เสนอขายเพิ่มเติมด้วย เช่นกรณีเสนอขายหุ้นเดิมพร้อมหุ้นที่ออกใหม่ ให้ระบุจํานวนและสัดส่วนด้วยกรณีเสนอขายใบสําคัญแสดงสิทธิ ให้สรุปวิธีการใช้สิทธิ เงื่อนไขการปรับสิทธิ และค่าเสียหาย เป็นต้น2. ข้อจํากัดการโอนหลักทรัพย์ที่เสนอขาย (ถ้ามี เช่น สิทธิในการถือหุ้นของชาวต่างชาติ ข้อจํากัดการโอนหลักทรัพย์ที่ได้จดทะเบียนไว้กับสํานักงาน เป็นต้น)3. ที่มาของการกําหนดราคาหลักทรัพย์ที่เสนอขาย กรณีการเสนอขายหุ้นที่ออกใหม่ที่ยังไม่มีตลาดรอง หรือการเสนอขายหุ้นที่มีตลาดรองหรือใบสําคัญแสดงสิทธิในหุ้นดังกล่าวแต่ราคาเสนอขายหุ้น หรือราคาการใช้สิทธิตามใบสําคัญแสดงสิทธิแตกต่างจากราคาหุ้นในตลาดรองอย่างมีนัยสําคัญ ให้อธิบายที่มาของการกําหนดราคาเสนอขายหลักทรัพย์ดังกล่าว"ข้อ ๓ ให้เพิ่มความต่อไปนี้เป็นรายการที่ 3/1 ข้อมูลทางการเงินเพื่อประกอบการประเมินราคาหุ้นที่เสนอขาย ในส่วนที่ 3 ข้อมูลเกี่ยวกับการเสนอขายหลักทรัพย์ ของแบบ 69-1 ท้ายประกาศคณะกรรมการกํากับตลาดทุน ที่ ทจ. 30/2551 เรื่อง การยื่นแบบแสดงรายการข้อมูลการเสนอขายหลักทรัพย์ ลงวันที่ 15 ธันวาคม พ.ศ. 2551 "3/1 ข้อมูลทางการเงินเพื่อประกอบการประเมินราคาหุ้นที่เสนอขาย กรณีการเสนอขายหุ้นที่ออกใหม่ ให้แสดงข้อมูลสถิติหรืออัตราส่วนทางการเงินที่สามารถสะท้อนราคาของหุ้นที่ออกใหม่ เช่น อัตราส่วนราคาต่อกําไรต่อหุ้น (price-earning ratio) อัตราส่วนเงินปันผลตอบแทน (dividend yield) หรืออัตราส่วนทางการเงินอื่นใดที่สามารถสะท้อนราคาหุ้นตามความเหมาะสมของแต่ละอุตสาหกรรม เป็นต้น โดยให้แสดงข้อมูลเปรียบเทียบกับข้อมูลของบริษัทอื่นในกลุ่มอุตสาหกรรมเดียวกัน และมีลักษณะของการประกอบธุรกิจที่ใกล้เคียงกัน ทั้งนี้ ให้แสดงสมมติฐานในการคํานวณข้อมูลทางการเงินดังกล่าวด้วย"ข้อ ๔ ให้ยกเลิกความในรายการที่ 4 ราคาหุ้นสามัญในตลาดรอง ของส่วนที่ 3 ข้อมูลเกี่ยวกับการเสนอขายหลักทรัพย์ ในแบบ 69-1 ท้ายประกาศคณะกรรมการกํากับตลาดทุน ที่ ทจ. 30/2551 เรื่อง การยื่นแบบแสดงรายการข้อมูลการเสนอขายหลักทรัพย์ ลงวันที่ 15 ธันวาคม พ.ศ. 2551 และให้ใช้ความต่อไปนี้แทน"4. ราคาหุ้นสามัญในตลาดรองกรณีการเสนอขายหุ้นเพิ่มทุนหรือใบสําคัญแสดงสิทธิของบริษัทที่มีหุ้นจดทะเบียนหรือซื้อขายในตลาดหลักทรัพย์ ให้แสดงข้อมูลเกี่ยวกับราคาและมูลค่าการซื้อขายรายเดือนในรอบ 12 เดือน ที่ผ่านมาของหุ้นสามัญของผู้ออกหลักทรัพย์นั้น| | | | | | || --- | --- | --- | --- | --- | --- || ปี | เดือน | ราคาเฉลี่ย | ราคาสูงสุด | ราคาต่ําสุด | มูลค่าการซื้อเฉลี่ยต่อวัน || | | | | | |หมายเหตุ ๑ 1. เพื่อประโยชน์ในการเปรียบเทียบ ให้ปรับข้อมูลเกี่ยวกับราคาตามผลกระทบการเปลี่ยนแปลง มูลค่าที่ตราไว้ของหุ้นหรือการเสนอขายหุ้นให้แก่ผู้ถือหุ้นเดิม พร้อมทั้งระบุวิธีปรับราคาด้วย2. ให้ระบุวิธีคํานวณราคาเฉลี่ยด้วย"ข้อ ๕ ให้ยกเลิกความใน (9) ของรายการที่ 5 การจอง การจําหน่าย และการจัดสรร ของส่วนที่ 3 ข้อมูลเกี่ยวกับการเสนอขายหลักทรัพย์ในแบบ 69-1 ท้ายประกาศคณะกรรมการกํากับตลาดทุน ที่ ทจ. 30/2551 เรื่อง การยื่นแบบแสดงรายการข้อมูลการเสนอขายหลักทรัพย์ ลงวันที่ 15 ธันวาคม พ.ศ. 2551 และให้ใช้ความต่อไปนี้แทน"(9) เหตุและวิธีการในการคืนเงินค่าจองซื้อหลักทรัพย์ให้ระบุเหตุการณ์หรือเงื่อนไขที่ทําให้บริษัทต้องคืนเงินค่าจองซื้อหลักทรัพย์ ตลอดจนวิธีการและระยะเวลาในการคืนเงินค่าจองซื้อหลักทรัพย์"ข้อ ๖ ประกาศนี้ให้ใช้บังคับตั้งแต่วันที่ 1 มกราคม พ.ศ. 2554 เป็นต้นไปผู้มีอํานาจลงนาม - ประกาศ ณ วันที่ 3 ธันวาคม พ.ศ. 2553 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุนหมายเหตุ - : เหตุผลในการออกประกาศฉบับนี้ คือ เพื่อปรับปรุงการเปิดเผยข้อมูลเกี่ยวกับที่มาของการกําหนดราคาหลักทรัพย์ที่เสนอขาย โดยกําหนดให้มีการเปิดเผยข้อมูลทางการเงินที่สามารถสะท้อนราคาของหุ้นที่ออกใหม่ รวมทั้งปรับปรุงรายการอื่นที่เกี่ยวข้องให้เหมาะสมยิ่งขึ้น จึงจําเป็นต้องออกประกาศนี้